Държавен вестник, бр. 78, 2024 г., стр. 15

БРОЙ  78	
Д Ъ Р Ж А В Е Н  В Е С Т Н И К 	
СТР.  15   
(3) За целите на този стандарт „стърнище“ 
са следжътвените растителни остатъци от 
зимни и/или пролетни зърнено-житни култу­
ри със слята повърхност (пшеница и спелта, 
ръж, тритикале, овес, ечемик, ориз, лимец), 
оставени на земната повърхност.
Чл. 11. (1) Стандарт за ДЗЕС 4 „Изграждане 
(поддържане) на буферни ивици по протеже­
нието на водните течения“ определя забрана 
за използването на минерални и органични 
торове, както и на продукти за растителна 
защита в буферни ивици.
(2) Стандартът е приложим за изпълнение, 
когато земеделска площ от стопанството 
(обработваема земя, трайно насаждение или 
постоянно затревена площ) граничи с повърх­
ностен воден обект (реки, потоци, канали, 
езера, язовири, море), в това число и главните 
канали към оризовите клетки.
(3) Водни течения са повърхностни водни 
тела, включващи отделни и значителни еле­
менти от следните повърхностни води: езеро, 
язовир, поток, река или канал, част от поток, 
река или канал (включително напоителни и 
отводнителни канали), преходни води или 
разширение на крайбрежни води.
(4) Буферните ивици по протежение на 
повърхностните водни обекти (течения) с 
ширина минимум 5 м от водния обект и в 
която е забранено прилагане на минерални 
и/или органични азотсъдържащи торове 
и/или третиране с продукти за растителна 
защита (ПРЗ), трябва да имат растителна 
покривка или остатъци от нея през цялата 
година, съставена от тревисти, храстовидни 
или дървесни видове.
(5) За отправна точка при измерване на 
буферната ивица служи отрезът на брега, 
който реката прави при пълноводие, или 
брегът на водния обект. При наличие на ес­
тествена или изкуствено създадена тревна или 
залесена ивица с дървесна или храстовидна 
растителност тя се счита за част от оставената 
буферна ивица.
(6) При наклон на парцела от 5 % до 10 % 
включително затревяването на буферната иви­
ца се отнася за 5-те метра от водния обект, а в 
останалите 5 м площта може да се обработва 
и засява, но не може да се тори с минерални 
и/или органични азотсъдържащи торове и 
пръска с ПРЗ – общо 10 м. При площи с наклон 
над 10 % затревяването на буферната ивица 
се отнася за 5-те метра от водния обект, а в 
останалите 45 м площта може да се обработва 
и засява, но не може да се тори и пръска с 
ПРЗ – общо със затревената буферна ивица 
да не се тори и пръска – 50 м.
(7) Буферните ивици при оризовите клет­
ки по протежение на главните напоителни 
и отводнителни канали са с минимална 
ширина – 2 м.
Чл. 12. (1) Стандарт за ДЗЕС 5 „Управле­
ние на обработката на земята или подходя­
щи техники за култивиране за намаляване 
на риска от деградация на почвите като се 
отчита наклонът на склона“ е приложим за 
изпълнение, когато обработваеми площи или 
площи с трайни насаждения от стопанството 
са с наклони над 10 %. 
(2) Оризовите клетки (оризища) са из­
ключени от изискванията на стандарта. 
Технологията за отглеждане на ориз изисква 
липса на наклон на терена, малки парцели, 
най-често с размер от 1 до 10 ха, и изградена 
инфраструктура – оризови клетки и канали.
(3) Трайни насаждения, различни от овощни 
видове и лозя, оранжерийни площи, разсад­
ници, дървесни култури с кратък цикъл на 
ротация, са изключени от изискванията на 
стандарта.
Чл. 13. (1) Стандарт за ДЗЕС 6 „Поддър­
жане на минимална почвена покривка през 
периоди, които са най-чувствителни“ се при­
лага през чувствителен период от годината, 
през който почвата не е покрита с растителна 
покривка и съществува опасност от настъпване 
на деструктивни процеси (различни видове 
ерозия и повърхностно разпрашаване вслед­
ствие на екстремно засушаване).
(2) Чувствителният период за територията 
на страната е от 1 юни до 30 септември.
(3) За да се изпълни стандартът, трябва да 
е осигурена на минимум 80 % от обработ­
ваемата земя на стопанството минимална 
растителна (почвена) покривка в периода от 
1 юни до 30 септември с цел предпазване на 
почвата от деградация.
(4) При обработваемите земи минимална 
почвена покривка може да се осигури чрез 
прилагане на следните практики:
1. налична основна култура; или
2. налична втора или междинна/покривна 
култура; или
3. оставяне на растителни остатъци, вклю­
чително стърнища и/или самозасети площи; 
или
4. мулчиране.
(5) При изпълнението на стандарта се дава 
възможност да бъде осигурена последваща 
култура в рамките на:
1. две седмици след премахването на пред­
ходната растителна покривка;
2. три седмици след премахването на пред­
ходната растителна покривка само за площите 
с последваща култура рапица.
(6) Оризовите клетки (оризища), оранже­
рийните площи, разсадниците и дървесните 
култури с кратък цикъл на ротация са изклю­
чени от изискванията на стандарта.
(7) При трайните насаждения (овощни 
видове и лозя) осигуряването на минимална 
почвена (растителна) покривка се постига чрез:
1. затревяване на междуредията, и/или